Jyväskylän yliopiston liikuntatieteellinen tiedekunta

Jyväskylän yliopiston liikuntatieteellinen tiedekunta on yksi Jyväskylän yliopiston kuudesta tiedekunnasta. Liikuntatieteen opetusta on tarjottu Jyväskylässä vuodesta 1968. Tiedekunta perustettiin vuonna 1968. Tiedekunnan tehtävä on tuottaa tutkimus- ja asiantuntijatietoa liikunnan ja terveyden vaikutusmekanismeista, edistämiskeinoista ja vaikutuksista. Liikuntatieteellisessä tiedekunnassa on noin 1 400 opiskelijaa ja 200 asiantuntijaa.

 Historia 
 Tausta 
Liikuntatieteellisen toiminnan pohja on syntynyt Helsingin yliopiston voimistelulaitoksella sekä 1933 perustetun Liikuntatieteellisen Seuran piirissä. Aluksi tutkimus oli luonteeltaan harrastuksenomaista ja sitä tekivät eri tieteenalojen tutkijat päätoimensa ohessa. Vakavampi tutkimustoiminta käynnistyi 1950-luvulla Työterveyslaitoksella ja vakiintui 1960-luvun alussa.

 Tiedekunnan itsenäistyminen ja vakiintuminen 
Liikuntatieteellisen tiedekunnan toiminta käyynistyi vuonna 1963 Jyväskylän kasvatusopillisen korkeakoulun filosofisen tiedekunnan kasvatustieteellisen osaston  alaisena liikuntakasvatuksen opintosuuntana. Ensimmäiselle vuosikurssille valittiin 30 nais- ja 30 miesopiskelijaa. Kasvatusopillinen korkeakoulu muuttui yliopistoksi 1966, mikä loi raamit tiedekuntarakenteen kehittymiselle.

Merkittävä hallinnollinen muutos tapahtui 8. maaliskuuta 1968, jolloin annetulla asetuksella liikuntakasvatuksen opintosuunnasta muodostettiin itsenäinen liikuntatieteellinen tiedekunta. Tämän myötä opintoja saattoi suorittaa aina liikuntatieteiden tohtorin arvoon saakka, mikä vahvisti alan akateemista statusta. Keväällä 1971 otettiin käyttöön tiedekunnan nykyinen päärakennus eli Liikunta-rakennus (L). Vihkiäistilaisuuteen osallistui muun maussa presidentti Urho Kekkonen. Rakennuksen valmistuminen päätti tiedekunnan alkuvuosien "kiertolaiselämän".

Liikuntabiologian laitoksen liikuntateknologian yksikkö aloitti toimintansa Vuokatissa vuonna 2004, mikä merkitsi tutkimustoiminnan alueellista laajentumista ja erikoistumista huippu-urheilun tarpeisiin.

 Merkittäviä henkilöitä 
 Tiedekunnan dekaanit 
 1968–1974: Esko Karvinen
 1974–1977: Kalevi Heinilä
 Risto Telama
 1987–1988: Juhani Kirjonen
 1989–1990: Lasse Kannas
 1991–2001: Pauli Vuolle
 2002–2005: Lauri Laakso
 2006–2017: Lasse Kannas
 2018–2021: Ari Heinonen
 2022– Sarianna Sipilä

 Liikuntatieteiden kunniatohtorit 
Jyväskylän yliopiston kaikkien tiedekuntien yhteisissä maisterin- ja tohtoripromootioissa tai liikuntatieteellisen tiedekunnan omissa promootioissa on promovoitu seuraavat liikuntatieteen kunniatohtorit:

 Tasavallan presidentti Urho Kekkonen (1969)
 Professori Kaarina Kari (1969)
 Professori Lauri Pihkala (1969)
 Professori Per-Olof Åstrand (1971)
 Professori Erling Asmussen (1982)
 Sir Roger Bannister (1982)
 Professori Martti J. Karvonen (1982)
 Ministeri Kalevi Kivistö (1982)
 Opetusneuvos Elna Kopponen (1982)
 Osastonjohtaja Aarni Koskela (1982)
 Kouluneuvos Väinö Lahtinen (1982)
 Professori Helge Nygrén (1982)
 Professori Liisa Orko (1982)
 Lääkintöneuvos Heikki Savolainen (1982)
 Taiteilija Elli Särkkä (1982)
 Professori Martti Takala (1982)
 Professori Saima Tavast-Rancken (1982)
 Kauppaneuvos Jukka Uunila (1982)
 Professori Muska Mosston (1984)
 Professori Günther Lüschen (1990)
 Professori Robert W. Norman (1990)

 Professori Sara Ashworth (1996)
 Kaupunkineuvos Jaakko Lovén (1996)
 Professori Andrus Viidik (1996)
 Professori Bengt Saltin (2000)
 Professori John W. Loy Jr. (2000)
 Professori Joachim Mester (2004)
 Professori Claudine Sherill (2004)
 Emeritusprofessori Ilkka Vuori (2009)
 Toimitusjohtaja Roger Talermo (2009)
 Tasavallan presidentti Sauli Niinistö (2013)
 Emeritusprofessori Thomas McKenzie (2013)
 Professori Candace Currie (2016)
 Professori William J. Kraemer (2016)
 Ministeri Lauri Tarasti (2019)
 Akatemiaprofessori Jaakko Kaprio (2019)
 Päävalmentaja Jukka Jalonen (2023)
 Emeritusprofessori Marja Jylhä (2023)
 Kaupunginjohtaja Timo Koivisto (2023)
 Professori Susanne Iwarsson (2025)
 Tasavallan presidentti Alexander Stubb (2025)

 Katso myös 
 Liikuntatieteen laitosrakennus

 Lähteet 

Luokka:Jyväskylän yliopisto
Luokka:Liikuntatieteet